PAGE  


2241 Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: 8326-21/2012
Előterjesztést készítette: Seprősné Cseri Ágota irodavezető
Előterjesztés elkészítésének időpontja: 2012. október 12.
Előterjesztést véleményezi: PTÜB
Döntés módja: nyílt szavazás, minősített szótöbbség

Mellékletek: költségvetési rendeletmódosítás /előterjesztéshez csatolva/ + MFÁI kérelme
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. október 18-án tartandó munkaterv szerinti ülésére

10. napirendhez

Tárgy: Költségvetési rendelet módosítása előirányzat-átcsoportosítás miatt
Tisztelt Képviselő-testület!
A közelmúltban két olyan téma került elő, melyek költségvetés-módosítást igényelnek. Kérem a szükséges döntések meghozatalát, majd a rendeletmódosítás szíves elfogadását, az alábbiak szerint:
I.

A III. számú védőnői körzetet ellátó védőnő – a társadalombiztosítási nyugellátásról szóló 1997. évi LXXXI. törvény alapján – 2012. november 4-ével kérte a felmentését nyugállományba vonulás címén. A közalkalmazottak jogállásáról szóló 1992. évi XXXIII. törvény 78. § (1) c) pontja alapján a negyven év közalkalmazotti jogviszonya után öt havi illetményének megfelelő jubileumi jutalom illeti meg a kolléganőt, mely így esedékessé vált. Mivel a költségvetés tervezésénél még nem volt ismert a szándéka, ezért nem került betervezésre ez az összeg a személyi kiadásoknál. Az öt havi illetmény összege 1.089.000.-Ft ennek járuléka 294.030.-Ft.

Egyúttal a körzet zökkenőmentes átadása érdekében szükség volt az új védőnő bizonyos idejű párhuzamos foglalkoztatására, azonban ezt a bérköltséget nyilvánvalóan szintén nem terveztük az év elején. A három havi bér + járulék összege 520.000.-Ft. 
Kérem, hogy a szükséges 1.903.030 Ft átcsoportosításáról dönteni szíveskedjenek.
…/2012. (X. 18.) ÖKT határozati javaslat

Sülysáp Nagyközség Önkormányzatának Képviselő-testülete úgy dönt, a III. számú védőnői körzetet ellátó védőnő nyugállományba vonulásával kapcsolatosan felmerült 1.903.030.-Ft összegű személyi jellegű kiadás fedezetét a 2012. évi költségvetés általános tartalék keretének terhére biztosítja.
Határidő: azonnal
Felelős: polgármester
II. 
A Móra Ferenc Általános Iskola igazgatója kérelemmel fordult a Képviselő-testülethez, mivel az intézmény elfogadott költségvetésében a vízdíj kiadásoknál a FELFIN által adott norma került betervezésre, ezzel szemben a ténylegesen kiszámlázott víz mennyisége jóval több, mivel a sülysápi sportpálya vízfogyasztását is tartalmazza. 
A többletfogyasztás almérővel ugyan mérhető, azonban az intézménynek továbbszámlázásra nincs lehetősége, mert sem bérleti, sem egyéb szerződése nincs a KSK-val, a Faluszolga Kft. vízdíj elszámoló programja pedig nem tudja különállóan kezelni az egy fogyasztási helyen lévő almérőket. Így a probléma csak előirányzat-módosítással kezelhető, vagyis a várható éves vízdíjtöbblet, ami előreláthatólag kb. 1.000.000.-Ft lesz, átcsoportosítása szükséges.

Kérem a Képviselő-testület szíves döntését az ügyben.

…/2012. (X. 18.) ÖKT határozati javaslat

Sülysáp Nagyközség Önkormányzatának Képviselő-testülete úgy dönt, a sülyi sportpálya fenntartásával kapcsolatosan felmerült 1.000.000.-Ft összegű dologi kiadás fedezetét a Móra Ferenc Általános Iskola részére a 2012. évi költségvetés általános tartalék keretének terhére biztosítja.
Határidő: azonnal
Felelős: polgármester
Sülysáp, 2012. október 12.

Horinka László s.k.
                                                                                       polgármester
MELLÉKLET
Sülysáp Nagyközség Önkormányzata Képviselő-testületének

…/2012. (...) önkormányzati rendelete

az önkormányzat 2012. évi költségvetéséről szóló 
1/2012. (II. 16.) önkormányzati rendelet módosításáról

Sülysáp Nagyközség Önkormányzatának Képviselő-testülete az Alaptörvény 32. cikk (1) bekezdésének a) és f) pontjával, valamint az államháztartásról szóló 2011. évi CXCV. törvény (a továbbiakban: Áht.) 23. § (1) bekezdésével kapott felhatalmazással és feladatkörében eljárva a következőket rendeli el:

(1) Az önkormányzat 2012. évi költségvetéséről szóló 1/2012. (II. 16.) önkormányzati rendelet (a továbbiakban: Kvr.) 4. § (1) aa) bekezdés helyébe a következő rendelkezés lép: 
        aa) bér, személyi juttatások
384.355 e Ft

(2) A Kvr. 4. § ( 2) a) pontja helyébe a következő rendelkezés lép:
       a) általános tartalék                                        
48.579 e Ft

(3) A Kvr. 16. § (1) a) pontja helyébe a következő rendelkezés lép:
      a) irányító szerv költségvetéséből kapott támogatás                           
 161.305 e Ft

(4) A Kvr. 16. § (2) c) pontja helyébe a következő rendelkezés lép:   

      c) dologi jellegű kiadások                                                               
28.090 e Ft
Ez a rendelet a kihirdetését követő napon lép hatályba, majd az azt követő napon hatályát veszti.

Sülysáp, 2012. október 18.

Horinka László
Tóth Krisztina

